Close-Up nº 35 : Ramon Sort – Lluís Bussé\nClose-Up nº 35 : Ramon Sort\nAquesta humanitat en plena adolescència requereix, ocasionalment, una mirada crítica que no hagi estat tamisada per les institucions oficials. Observar el món amb ulls crítics, revisar obres d’art del passat per construir noves visions des de la llibertat no és una tasca fàcil. Ramon Sort és un singular creador català, que camina de vegades amb la seva obra pels carrers de Barcelona (membre del moviment Walking Gallery des de fa tres anys), on mostra als espectadors el seu treball independent, transgressor i que respira autenticitat.\nLl.B.: Quin objecte has triat per la fotografia de les mans?\nR.S.: He escollit aquest llapis perquè és el meu primer objecte de desig que recordi. Tenia sis anys, quan vivia a Solsona, i estava molt a casa de la meva àvia, que era una fusteria. Dins del despatx del meu tiet hi havia un llapis com aquest. Jo el volia, m’encantava! El trobava impressionant! En aquella època, quan era el meu aniversari o sant sempre demanava a la meva mare un fotimer de llibretes i de “llapissos”! No havia vist mai un llapis gruixut i metàl·lic com aquest! Era fantàstic! El feien servir per marcar la fusta. Quan ningú em mirava, anava al despatx del meu tiet, agafava el llapis i li treia la mina! Amb por que algú em descobrís. Un dia em va enganxar la meva tieta. “Deixa això!”, va dir-me tota esvarada. “Es que m’agrada molt!”, vaig contestar. I ella: “Doncs si en vols un, has d’aprendre el Pare nostre!”. Tenia sis anys. I clar, vaig aprendre’m el Pare nostre fins que em van regalar el llapis! I em van fer el nano més feliç del món! El Pare nostre el vaig oblidar, evidentment! Doncs, aquest, va ser, com et deia, el meu primer objecte de desig. A mi les joguines que hi havia a l’època no me interessaven: una pilota, un patinet… Jo em passava hores amb les llibretes, els “llapissos” i les gomes d’esborrar Milán nata. Primer dibuixava, després amb els anys, amb les llibretes em passava hores escrivint. Sempre m’havia agradat molt escriure i dibuixar. Curiosament, en aquella època, tenia una mica de dislèxia. Hi havia coses que em costaven més que els demés. Però m’esforçava i al final, me’n sortia.\nLl.B.: Quina relació has tingut amb el món cultural, l’edició, els llibres?\nR.S.: Quan era adolescent tenia uns cosins que estaven estudiant aquí a Barcelona. Van ser ells que em van ficar en el món cultural. Era l’època de la Transició, estem parlant del 1975-77. Primer em va interessar la música d’aquí, com Ovidi Montllor i Raimon, i despés artistes de fora com Bob Dylan o la Janis Joplin. Jo anava als Maristas, i era curiós, perquè de hermanos només hi havia el director, el professor de religió i pare de comptar. I la gran majoria de professors eren tots uns rojeras, “unos hippies de mucho cuidado”. Quan tenia tretze anys, un dels mestres, ens va obligar a llegir “La ciudad y los perros” de l’escriptor peruà Mario Vargas Llosa. Havien de fer un treball de com a mínim deu pàgines. El meu treball va ser de trenta-set fulls. M’agradava escriure amb la Olivetti. Aquestes lectures i d’altres posteriors em van portar a descobrir l’univers d’en Gabo, en Gabriel García Márquez. Als tretze o catorze anys enlloc de llegir Mortadelo y Filemón, Astèrix o Tintín, descobria llibres “no adequats” per a la meva edat. Però a mi m’encantaven! Així, sense adonar-me’n, vaig llegir molts autors del boom llatinoamericà en molt poc temps. No eren històries ni infantils ni juvenils, sinó temàtiques d’adult.\nAnys després, quan estava estudiant la carrera de filosofia, una cunyada que treballava en una editorial, em va donar una feina per entrar en aquest món. Un parell de mesos en tasques de administració i comptabilitat. En aquella època m’agradaven els temes dels números, però al entrar en contacte amb els llibres va ser tot un descobriment. Per a mi el llibre sempre ha sigut un objecte quasi sagrat. Sobretot en aquella època. Comprar un llibre acabat d’imprimir, on encara feia olor la cola, on ensumaves la tinta. Tot això sempre m’ha agradat molt. Al llarg de la meva vida hi ha hagut una connexió, des de aquelles primeres llibretes i “llapissos” que li demanava a la meva mare quan era petit, amb el paper, amb el llapis. I per extensió, amb el que podríem dir “la cultura”.\nAl començar el batxillerat em va interessar més el que era la paraula escrita que el dibuix. Anys després, quan vaig treballar pels Jocs Olímpics Barcelona’92, al departament de Publicacions, vaig poder entrar en contacte amb tota una sèrie de productes de gran qualitat: llibres commemoratius, la Memòria Oficial, els cartells i les serigrafies. Era un món de material gràfic impressionant. A partir d’aquell moment vaig poder conèixer en persona una sèrie d’artistes i de dissenyadors de gran talent. I això va despertar el meu interès per a tot el que era el treball gràfic. Així que vaig anar entomant la pintura i el dibuix, però no d’una forma consistent.\nAra fa sis anys, he tornat a les meves arrels, com un joc. A l’època de les Olimpíades vaig conèixer personalment a l’Antonio Saura. A mi m’agradava molt la seva obra gràfica. Tenia el desig de comprar-me una serigrafia d’en Saura. Vaig anar a un parell de galeries, però al veure els preus vaig veure que era impossible per a la meva butxaca. Aleshores vaig pensar: “Aquesta serigrafia que m’agrada molt, doncs, la copiaré. No serà una serigrafia, és clar, però serà una pintura meva”. Aleshores vaig anar copiant una sèrie de serigrafies per penjar-les al menjador. La primera que vaig fer és diu “Infanta”, però en aquella època, enlloc d’utilitzar el pinzell, vaig usar cartolines de diferents colors, interposades unes al damunt de les altres.\nA partir de “copiar” i interpretat a la meva manera obres gràfiques del Saura vaig començar a trobar temes propis i a rescatar dibuixos de l’adolescència. Per exemple, un dibuix que és diu “Besugo pollo”, l’he dibuixat des de que tenia catorze anys moltes vegades. Una representació molt bàsica: dos ulls grans i uns llavis grossos en forma triangular. A partir d’aquests dibuixos quasi elementals de fa anys, vaig anar fent variacions sobre el tema. Un altre pintor que m’agrada molt és en Basquiat. Em vaig moure entre el Saura i el Basquiat, de vegades imitant a un, de vegades imitant al altre, fins que d’alguna forma van sorgir peces completament autònomes, que no tenien cap relació amb el dos artistes que t’he comentat.\nLl.B.: Com veus les indústries culturals al nostre país?\nR.S.: No conec aquest “mundillo”. La parcel·la petita sobre la que et puc parlar és el món editorial. En els darrers vint anys viu una degradació continua de qualitat. Abans el món editorial estava molt associat a la cultura i en els últims anys, cada vegada més, està vinculat a l’entreteniment, a l’oci i al gran consum. Abans la gran majoria dels editors tenien un esperit de voler reproduir, divulgar o difondre cultura. Cultures pròximes o cultures estrangeres, i ara, normalment, el que es fa és publicar el llibre de consum ràpid. Hi ha una sèrie d’autors que se’ls publica per que són mediàtics. Abans es cuidava la qualitat, a nivell de correccions, a nivell de continguts, a nivell de materials. Es revisava molt. Quan es feia una obra d’aquelles grans, una enciclopèdia o un llibre temàtic, per exemple, participaven catedràtics d’universitat, experts en la matèria, però avui en dia no. Tot això ho escriu algun redactor que serveix “para todo”. Avui t’escriuré de pastisseria, demà d’història antiga i l’endemà de l’apassionant món de les abelles. Gent que escriu bé però no té ni idea del tema que escriu. I llavors les coses surten com surten.\nEn el món artístic jo participo des de fa tres anys en un moviment que es diu Walking Gallery. El va inventar a Barna en José Puig. Davant de l’impossibilitat de poder exhibir la seva obra en les galeries, va optar per agafar un quadre, penjar-se’l i voltar per Barcelona. A partir d’aquell moment, ell va comptar amb una sèrie d’amics, de coneguts, que l’acompanyaven una vegada al mes, passejant cadascú els seus quadres. Això ho vaig conèixer ara fa tres anys i des de aleshores sempre hi participo. És una experiència realment divertida. Molt bona per els que d’alguna manera som autodidactes, afeccionats i no em entrat al món de la creació per mitjà d’uns estudis reglats. Sí que podem exposar els quadres en exposicions col·lectives o individuals, en bars, restaurants, petites galeries però no tenim cap tipus de repercussió al mitjans. Mai arribem a les galeries tradicionals subjectes a una reglamentació determinada.\nLl.B.: Quin són els teu projectes futurs?\nR.S.: Hi ha gent que té molta facilitat per dir: “Sóc artista, sóc pintor, sóc creador, sóc la polla…”. Jo faig coses, pinto, dibuixo, faig quadres de diferents temàtiques. Un dia et ve la rauxa i fas una determinada cosa: interpretar, crear, copiar o el que sigui. Obres una línia nova de treball. Allò que t’explicava abans del “besugo pollo”, doncs durant una època vaig fer variacions, variacions, variacions i ja està. No és que sigui una etapa cremada; el dia que tingui ganes ho seguiré fent en diferents formats o en diferents formes.\nVa haver una època en que tenia ganes de fer coses més o menys provocatives i vaig decidir fer coses burlant-me una mica de l’Andrew Warhola (Andy Warhol), que per a mi és un dels grans estafadors de la història de l’art. Vaig fer una sèrie de quadres i un blogspot que es deia “warholachupamelapolla”. Jo pensava que era una cosa molt provocativa, però avui en dia per ser provocador tens que ser mediàtic. Si no ets mediàtic no provoques a ningú.\nLl.B.: Si no ets algú no apareixes enlloc.\nR.S.: Clar. Per exemple, un pet o un rot de la Belén Esteban es converteix en un escàndol nacional en un instant. En canvi, algú que es lleva la vida perquè li treuen la casa no interessa a ningú. No té cap tipus de rellevància en els mitjans de comunicació, ara per ara. Això es pot connectar amb la crisi en el món editorial, en la crisi en el món artístic i fins hi tot en la crisi, força evident, de valors de la nostre societat a nivell global. Cada vegada més, abans la cultura en general tenia unes càrregues de profunditat molt importants, però avui en dia han desaparegut. A la gent no l’hi interessa la càrrega de profunditat ni d’un poeta, ni d’un pensador, ni d’un creatiu. Res. Avui en dia tot és superficial, és banal, és “famoseo”, el cultiu de les vanitats.\nLl.B.: Treballes en algun projecte que es pugui dir?\nR.S.: Darrerament treballo en un projecte que es diu “El grito”, que és una reinterpretació del cèlebre quadre de Munch. És un tema i un quadre que sempre m’ha agradat molt. A partir d’una exposició col·lectiva que vam fer ara fa un any, que anava sobre l’autoretrat, vaig fer-me cridant. Llavors, sempre que em trobo amb amics, amb els companys del Walking Gallery, per exemple, els hi faig fotografies en posició de crit. És curiós perquè davant del crit tothom fa un posat diferent. D’algunes d’aquestes fotografies he fet quadres. No he aconseguit que cap del fotografiats faci una expressió d’angoixa vital, d’ansietat forta. Alguns d’aquests crits són crits d’alegria, embadalits, bocabadats.\nAra una galeria a Barcelona que té en el seu fons molta obra del pintor Víctor Mira ha convocat un concurs per una reinterpretació d’un dels seus quadres anomenat “Los caminantes”. És un quadre que m’agrada molt i ara estic treballant el tema. Fent variacions sobre aquest quadre perquè l’associació “Artistas sin fronteras” farà una sèrie d’exposicions a Barcelona dels diferents participants que han fet interpretacions sobre aquesta obra.\nAquí a Barcelona hi ha molt moviment cultural a molts nivells, iniciatives com el Walking Gallery, Artistas sin fronterasi cinquanta mil coses més, com els Centres Cívics que tenen molta activitat i molta rotació. Hi ha un brou de cultiu molt important a nivell de creació. L’univers creatiu afeccionat és enorme. El problema és que el món creatiu professional cada vegada és més minso. Alguns professionals que abans es guanyaven la vida aquí han hagut de sortir fora a cercar nous mercats: Anglaterra, Dinamarca, Àsia, Miami… A Catalunya tenim un nombre de creatius molt gran per metre quadrat, el que no tenim és compradors i col·leccionistes.\nDeixo l’estudi d’en Ramon Sort després de passar una estona força interessant. Arribarà el dia on els artistes desconeguts conquereixin els privilegis que les indústries culturals destinen a uns pocs escollits (molt sovint les estrelles mediàtiques i les criatures mimades del mercat, la crítica i el beneplàcit institucional). Espero i desitjo que en Ramon tingui el seu lloc dins el panorama actual. Com ja sabeu, el món de l’art, fet i fet, és un misteri de l’alçada d’un campanar.


Seminari a Andorra sobre la mobilitat per als joves a Europa - FÒRUM.ad\nSeminari a Andorra sobre la mobilitat per als joves a Europa\nEl 26/02/13 22:37\nEls dies 28 de febrer i 1 de març es celebrarà a Andorra el seminari europeu “Developing better youth mobility for young people and for Europe” en el marc de la presidència andorrana del Comitè de Ministres del Consell d’Europa.\nEl ministre d’Afers Exteriors, Gilbert Saboya, i el president de l’Associació Carnet Jove Andorra, Marc Calvet, participaran a l’acte d’obertura del seminari el dia 28 de febrer a les 9.30 h.\nEl seminari està organitzat pel Consell d’Europa (CoE), l’Associació Carnet Jove Andorra i l’Associació Europea de Carnet Jove (EYCA).\n• identificar la mobilitat dels joves, les tendències i les preocupacions d’avui dia a Europa;\n• reflexionar sobre les barreres i els suports a la mobilitat efectiva dels joves;\n• considerar com donar suport de manera més eficient a la mobilitat dels joves a Europa;\n• ajudar a reforçar la necessitat de la inclusió social i dels drets humans a la mobilitat dels joves a Europa (en línia amb la campanya de la presidència andorrana del Comitè de Ministres del Consell d’Europa per promoure el Conveni europeu de drets humans).\nAl seminari es celebraran ponències d’experts com les de David Cairns (ISCTEUniversitat de Lisboa), Bob Forsyth (Director d’EYCA), Natalja Turenne (Consell d’Europa), Morana Makovec (CDEJ) i Jacques Spelkens (GDF SUEZ).\nAl seminari acull més de 30 participants provinents dels estats membres del Consell d’Europa. El participants pertanyen al món acadèmic, al món de les polítiques o de les pràctiques relacionades amb la mobilitat juvenil, com poden ser treballadors dels governs, de les organitzacions juvenils, agències, empreses privades amb un especial interès en la mobilitat juvenil.\nNotícia Anterior: Un agent de circulació és agredit per un home que passejava un gos en una zona prohibida\nSegüent Notícia: Sabem com és la nostra independència


Projectes. Educació intercultural. XTEC - Xarxa Telemàtica Educativa de Catalunya\nL’Educació intercultural és una resposta pedagògica a l'exigència de preparar a la ciutadania perquè pugui desenvolupar-se en una societat plural i democràtica. Té com a finalitat última la igualtat en drets, deures i oportunitats de totes les persones i el dret a la diferència en un marc de valors convivencials compartits, tot promovent espais de relació i inclusió. Així mateix, promou l’ús de la llegua catalana en un marc plurilingüe com un element de cohesió i igualtat d’oportunitats.\nPropostes per avançar en educació intercultural. Grup de treball coordinat per en Xavier Besalú [888,71 KB ]\nAccés a l'aplicació de Projecte de convivència\nDocument Continguts de l'aplicació informàtica per a l'elaboració del Projecte de convivència [2,42 MB ]


La Setmana del Llibre en Català honora Vallverdú — Josep Vallverdú\nLa Setmana del Llibre en Català honora Vallverdú\nLa Setmana del Llibre en…\nL’escriptor rep el Premi Trajectòria\n(Barcelona, març de 2002)\nDimarts, 5 de març de 2002 Josep Vallverdú rebé el premi a la trajectòria literària que concedeix la Setmana del Llibre en català. L’acte va tenir lloc a les Drassanes de Barcelona i el crític Isidor Cònsul va fer la semblança de la persona de l’homenatjat.\nParaules d’agraïment de Josep Vallverdú:\nAgraeixo al distingit i admirat crític Isidor Cònsul aquesta analítica i tanmateix generosa semblança que ha fet de la meva persona.\nLa notable trajectòria de la Cambra del Llibre, la seva seriosa exigència, és garantia que quan atorga un guardó ho fa amb cura i per imperatius de qualitat. Això m’obliga, com a receptor del Premi Trajectòria, a continuar treballant fidel en una tasca que els qui em donen el premi han cregut mereixedora de ser destacada.Per altra banda, la brillant corrua de predecessors meus, excel.lents creadors tots, afegeix un sentiment d’humilitat i compromís de superació al meu reconeixement de fons.\nAprofito l’avinentesa per fer una manifestació de fidelitat a les lletres catalanes, al vehicle de la lectura que esforçadament es potencia en aquesta Setmana; convindria demanar als mitjans de comunicació, i sempre en primer lloc, un compromís amb la informació cultural catalana, sovint desatesa o minvada en benefici d’altres cultures o de novetats passatgeres. En un món de comunicació i d’impactes publicitaris, un corrent globalitzador sempre anirà en benefici dels més potents econòmicament, i per tant és des de les àrees precises de les cultures concretes que cal insistir en la bondat dels propis productes i defensar-los en primer lloc. Qualsevol altra conducta seria provinciana i a la llarga autodestructiva.\nLa nostra cultura i la seva expressió lingüística es mereixen inqüestionablement, de sobreviure i enrobustir-se. Contribuïm-hi!\nEm sento molt honorat pel guardó. Molt bona sort a tots!\nHomenatge també a Lleida\nAmb motiu de la Setmana del Llibre en Català, al claustre de la Biblioteca Pública de Lleida, el passat dia 2 de març, un grup de persones vinculades al món del llibre, van homenatjar Vallverdú amb motiu del Premi Trajectòria.\nCategoria: GeneralPer Josep Maria Aloy 5 març 2002 Deixar un comentari


Tarta de poma - I per postres...\n2 Pasta de full rectangular\n4 - 5 Pomes\n750 g Crema pastissera\nPots fer tu mateix la pasta de full per elaborar aquesta tarta de poma, però jo normalment opto per les congelades o refrigerades, que t’estalvien molta estona i són prou bones. Aquesta és de la Sirena, n’hi vénen dues i són rectangulars, les pots fer de la mida que vulguis, jo les vaig tallar per la meitat.\nFes la crema pastissera d’aquesta manera.\nPosa la pasta de full sobre un paper de forn i pinta-la amb au batut amb una mica de sal (només és perquè agafi color daurat).\nAmb una màniga pastissera, posa la crema sobre la pasta de full, fent tires a lo llarg, per exemple.\nPosa a escalfar el forn a uns 180ºC aprox.\nPela i treu els cors de les pomes. Perquè no es tornin negres les pots posar dins d’aigua amb suc de llimona. Un cop pelades talla-les per la meitat (de cua a cul) i fes-ne làmines primes (tallant horitzontalment, queden les làmines més iguals).\nCol·loca les làmines de poma sobre la crema: sobreposa-les una mica entre elles perquè quan s’enforna s’encongeixen bastant.\nI cap dins el forn uns 25 minuts. Posa el ventilador del forn si en tens!\nQuan les treguis del forn deixa-les refredar.\nJo compro uns sobrets del Lidl que és una mena de gelatina brillant per posar sobre la fruita (queda més maco i la fruita crua es conserva millor). També pots preparar gelatina neutra, de poma o pintar-la amb melmelada de poma, però sempre quan la tarta s’hagi refredat.\n→ Crema pastissera


Andrés Corchero presenta dos solos que es poden veure seguits, on el fil conductor és el pas del temps, la pèrdua d’un ésser estimat, la figura del pare i el desig de viure. Padre, la primera peça, té molt a veure amb la mort prematura del pare del coreògraf, tot deixant un buit generacional impossible d’omplir. La peça parteix d’una investigació de materials textuals i coreogràfics que tenen com a referent el pare, però també la figura del fill i la de l’avi; en definitiva, a la recerca de la transcendència dels rols generacionals, ja siguin construïts a partir d’absències o presències.\nLa segona peça, Camí de silenci, fou creada l’any 1995, uns anys després de la mort del seu pare, i es representarà tal com era originalment.\nComposició escènica i dansa Andrés Corchero / Col·laboració especial Rita Corchero Pérez /Ajudant composició Ana Pérez / Il·luminació Llorenç Parra / Vestuari Caterina Pérez / Assessorament espai escènic Miquel Ruiz / Fotos Pep Daudé / Producció executiva i management Fani Benages\nProducció Andrés Corchero / Amb la col·laboració l’Animal a l’Esquena, l’Estruch fàbrica de creació de les arts en viu\nDIUMENGE 19 tindrà lloc una sessió d’improvisació: La música del teu nom, un tribut al desaparegut Joan Saura, comptarà amb els músics amics Agustí Fernández, Liba Villavecchia i Nuno Rebelo: + INFO\nUna Hora Abans: ds 18 de gener\n‘El cos, braille de l’ànima’, per Quim Noguero al blog\nParlem amb Andrés Corchero, al blog


“El Regne de les Compostes” al Parc Nartual Cadí-Moixeró – Grup de Recerca de Cerdanya\nDes de l’5 de febrer al 31 de març del 2011, es podrà visitar al Centre del Parc Natural del Cadí-Moixeró de Bagà l’exposició fotogràfica “El regne de les compostes”, cedida gratuïtament pel Grup de Recerca de Cerdanya a l’ens rector del Parc Natural del Cadí-Moixeró.\nL’exposició és un viatge a través de les diferents espècies de flors compostes que podem trobar a les comarques de la Cerdanya i del Capcir i està complementada amb plafons explicatius. A més a més, cada fotografia consta d’una etiqueta identificativa on s’explicita el nom científic de la flor, els noms comuns que pugui tenir i, si n’hi ha, els noms comuns que rep a la Cerdanya. Les fotografies són obra dels naturalistes Francesc X. Esteban i Gael Piguillem.\nL’exposició romandrà gairebé 2 mesos i és un pas més en la relació de col·laboració existent entre el Grup de Recerca de Cerdanya i el Parc Natural del Cadí-Moixeró, exemplificada en altres exposicions creades pel Grup i en les reeixides Jornades Divulgatives sobre el Parc del passat novembre.\nPrèviament aquesta exposició s’havia pogut visitar al Museu Cerdà de Puigcerdà durant el maig de 2010.\nL'exposició al Museu Cerdà de Puigcerdà el passat mes de maig de 2010


Un tel als ulls: El meu tuit de cada dia ...\nSi només vas continuar 8 dies potser sigui perquè no hi ha tanta part obscura. Les teves "negatives" petites obssessions jo les veig ben humanes. Per cert, l'altra dia vaig descobrir un mirall de cos sencer que llevava un parell de quilets, quina meravella. Tu saps si no seran els altres els que en posen? Au, per consolar-se un poc...\n21 de maig de 2012 a les 7:40\nNingú no és perfecte, afortunadament! Si fos així no afegiríem detalls al món per particularitzar-lo.\n21 de maig de 2012 a les 8:22\nQuina sort, que ningú sigui perfecte... quan t'adones d'això i sobretot que no cal ser-ho per viure, et treus un pes de sobre...\nEt diria que hi ha situacions, en les qual el fet de tenir panxa i un cos que es va fent vell, m'ha semblat molt més una avantatge que un inconvenient i seria massa llarg d'explicar per què...\n21 de maig de 2012 a les 8:47\nDir primer que "...no em venia de gust que ningú em psicoanalitzés..." per acabar destapant-te ara amb totes aquestes intimitats, reals o fictícies, no sé, no sé què dir-te, o són fictícies o has canviat radicalment d’opinió. Totes dues opcions són ben legítimes, és clar, però, sigui com sigui, no pateixis, no et faré aquell psicoanàlisi que fins no fa gaire no et venia de gust que et fessin. I dit això, com ens agrada treure conclusions!\n21 de maig de 2012 a les 9:06\naixò del twitter es per stars que es comuniquen amb els seus fans, jo tampoc li acabo de trobar el que...\nFa poc vaig llegir que un psicoleg deia que el jutge més implacable es un mateix, que pot arribar a ser una malaltia estar-se auto-jutjant sempre i que era millor no fer-ho\n21 de maig de 2012 a les 9:17\nsempre m'han agradat les frases curtes, tipus aforismes que amb poques paraules diuen molt, siguin sentiments o idees... com aquestes teves tan ..tal com ho sento ara mateix..\nel twit no ha infentat la fòrmula sinó el mecanisme..:)\n21 de maig de 2012 a les 9:26\nla idea inicial per la que va sorgir twitter era aixó, aforismes, pensaments, idees, però ha anat derivant. Conm et passa a tu, no m'hi acabo d'enbganxar i de fet fa mesos que no hi deixo res. Bé, ahir, per error fent una prova d'un enllaç que hi ha al meu bloc en vaig penjar un, però la veritat es que no m'hi trobo.\n21 de maig de 2012 a les 10:09\nSupose que twitter, com qualsevol cosa, ho suporta tot. Comptat i debatut, hi ha un abisme entre aquests pensaments que ens has deixat i els típics tuits "Ei, sóc jo, estic fent-me una cervesa a no sé on...", "jo, amb el paisatge de fons", "jo preparant una amanida amb carxofes liofilitzades..." I així. Per parlar d'u mateix s'ha de tindre mooooolta gràcia. Com és el cas. Nosaltres et volem com eres, no cal que ho diga. I escolta, moltes volgueren.\n21 de maig de 2012 a les 10:19\nNo m'agrada piular, apa, ja ho he dit!\nMuacssss Clídice, et deixo petons blocaires, això si m'agrada!\n21 de maig de 2012 a les 17:55\nQuè diferents que som a correcuita. Comparteixo amb tu la qüestió del cos que envelleix. La meva piulada doncs seria més o menys: Sempre veiem amb els nostres ulls de joventut però els altres ens veuen com som\nJo tampoc m'he acostumat a l'ocellet dels nassos.....dir les veritats pot ofendre i fer d'actor tampoc.\n21 de maig de 2012 a les 20:22\namb tanta negativitat el logo de l'ocellet blau et deu haver canviat per un voltor...\n21 de maig de 2012 a les 21:48\nés una gran sort que ningú sigui perfecte!!!\nel twitter hi tinc una mica amor/odi, semblant al que descrius. El faig servir poc, xò deixo anar les bajanades que necessito dir en algun moment. I em manté informada, tot i que això si que és un gran perill. S'ha de tenir el cap clar x saber veure la info bona de la info escombraria.\n21 de maig de 2012 a les 22:50\nM'ha agradat molt esta entrada, em sent molt identificat amb quasi tot el que dius. Tinc uns sentiments molt pareguts envers el Twitter, m'agrada, però al mateix temps em fa ràbia no ser capaç de escriure coses més ocurrents, al menys amb la facilitat que ho fan altres persones (m'imagine que l'edat tindrà molt a vorer)\n21 de maig de 2012 a les 23:09\nEl meu volguda CLI, avui més que ahir jajaja\nAquí la teva amiga la del traductor et diu que ets preciosa, que m'has semblat una bocanada d'aire fresc, que com et castiguis et vaig a donar jo una bona *azotaina perquè si no ets capaç de donar-te petons quan et vegis reflectida en li mirall és per matar-te!! m'has odi?\nTu i el teu factor X heu estat dels quatre records més bonics que m'he portat aquesta vegada de Barcelona... dels altres tres un, saps com és... els altres dos, ja te'ls explicaré un altre dia... quants les teves dents brillants tornin a somriure'm ... en... on sigui, tu ja saps on trobar-me, quan vulguis:-)\nUn petó inmeeenso preciosa...\nUn altre per al factor X :-)\nVa ser un plaer, un inmeenso plaure.\nAl meu el de Twitter no m'agrada gens... 140 caràcters són els que necessito per dir hola!! :-)\n22 de maig de 2012 a les 12:13\nDéu n'hi do com ens arribem a autocastigar, amb poques o moltes paraules (pensaments, emocions). Potser ens mirem en un mirall equivocat, d'aquells del Tibidabo... S'ha de canviar de mirall (ves quina bestiesa se m'acaba d'acudir, com si jo tingués molt clar què s'ha de fer!). Petons!!\n22 de maig de 2012 a les 18:31\nFrancesca és que no m'agrada avorrir, ni a mi mateixa. M'has de passar més dades d'aquest mirall miraculós :)\nJosep Manel Vidal ves a saber si el particularitzem o l'acabem d'espatllar. Però ves què hi farem! no en tenim d'altra :)\nCarme hehehe, el meu cos explica la meva història, malgrat que hi hagi tanta insistència de l'entorn en què la neguem.\nMiquel Saumell la psicoanalisi de "baratillu" és un esport nacional, no cal patir-hi, ja s'hi compta. :)\nAris tens raó, quan et jutges tan durament pots acabar jutjant durament els altres. Cal ser una mica més condescendents, fins i tot amb nosaltres mateixos.\nlolita lagarto tens raó, és un medi, i la veritat, diria que escriure amb el fetge tampoc fa per mi :)\nFrancesc Puigcarbó jo hi vaig fent, pero sense massa entusiasme, la veritat.\nXavierAliaga bé, ja ho diuen que val més caure en gràcia que no ser graciós. Per això la cosa tuitera, algunes vegades, sembla una cursa terrible a veure qui la diu més grossa i els medis se'n fan ressó. Gràcies!\nCris (V/N) doncs ni piu! :P Petons blogaires :)\nEvocacions tens raó, sobretot em passa amb les "nenes" de classe de quan tenia sis anys. Tinc la sensació que res ha canviat, curiosos els mecanismes del nostre cervell.\njoan gasull potser tots som una mica actors en tot plegat, la diferència és si t'ho creus o no.\npons007 doncs mira que un voltor potser seria més xulo, no? És que aquest ocell el trobo molt bajà :( I gràcies pel Liebster, #bonapersona, t'hauré de pagar una birra, no? :)\nrits és difícil, la veritat, però fins i tot allí hi pots trobar més d'una perla :)\nDavid ves a saber el que hi té a veure. Potser és que hi ha gent amb xispa i d'altres que ni amb esca i pedernal ens en sortiríem ;)\nMaría gracias por los besos, te los devolvemos por partida doble, tu lo sabes. Fue un placer, lástima de tener tan poco tiempo para compartir contigo y con Brojos. Nos entenderíamos bien, seguro :) Y si, tu con 140 carácteres no llegas ni al hola, casi :)\nGemma Sara és difícil de saber, potser el més important ja està fet: entendre que no està bé castigar-se tant. A partir d'aquí ja és treball d'artesania.\n22 de maig de 2012 a les 22:15\nL'altre dia em vaig donar d'alta -per saber també "del meus"- al tuiter i he oblidat la contrasenya: una manera com una altra de perdre el temps.\nMillor enviar un correu directe o aprofitar el xat del correu gmail.\nUnes reflexions interessants les que fas.\n22 de maig de 2012 a les 23:22\nDoncs jo trobo twitter utilíssim per assabentar-me que passa pel món i per posar-me al dia en camps que m'interessen. El gener de 2011 vaig anar seguint el que passava a la plaça Tahrir a través dels tweets d'una periodista egípcia que conec. I si s'ha salvat Villa Urania de la piqueta --de moment; toquem fusta-- ha estat en gran part gràcies a la campanya que es va fer a través de twitter. I si vols queixar-te als polítics, twitter és una via directa i que ho veu molta gent (bé, això depèn del nombre de seguidors i si la piulada duu una etiqueta).\n23 de maig de 2012 a les 18:48\nPríncep de les milotxes no m'estranya gens d'un home com vos :) La veritat és que només és un medi més.\nLectora corrent en aquest sentit només puc donar-te la raó, a nivell de teletip funciona a les mil meravelles! :)\n24 de maig de 2012 a les 16:47


El PDECat Tarragona lliura més de 1.300 quilos d’aliments al menjador social de Bonavista | Notícies TGN - Notícies de Tarragona Diari Digital\nEl PDECat Tarragona lliura més de 1.300 quilos d’aliments al menjador social de Bonavista\nAquesta serà la primera de diverses actuacions solidaries previstes per l’agrupació tarragonina\nAquest matí, diversos membres de l’executiva local del PDECAT a Tarragona, han lliurat al menjador social de Torreforta, més de 1300 k. d’ aliments recaptats al sopar solidari que va tenir lloc el passat dimecres a Tarragona.\nAquesta iniciativa del Partit Demòcrata, arrenca de la intenció d’establir mecanismes de solidaritat que puguin fer arribar suport i ajuda a determinats sectors de la societat tarragonina que ho necessitin. Albert Puñet, president local del PDECAT afirma que “ volem que aquesta acció tingui continuïtat perquè volem estar al costat de les persones que necessiten una atenció especial”.\nCal recordar que dimecres es va dur a terme el tradicional sopar de Nadal que en aquesta ocasió va comptar amb la presència del President de la Generalitat Carles Puigdemont, i amb la nova executiva local del Partit Demòcrata, i on es va aprofitar per fer un gran recapte d’aliments entre els assistents. Fruit de la convocatòria han estat aquests més de 1300 kilos d’ aliments que aquest matí s’han lliurat. Albert Puñet ha destacat “el suport dels assistents ens anima a seguir treballant per fer més recaptes solidaris per ajudar altres col·lectius de Tarragona, sense ànim de lucre, com el menjador social de Bonavista, que fan una labor tant i tant important de forma desinteressada.”


Biblioteca de St. Andreu de Llavaneres: Crònica de la sessió del club de lectura: Un cadàver Exquisit de Jordi Mata.\nCrònica de la sessió del club de lectura: Un cadàver Exquisit de Jordi Mata.\nAmb motiu dels actes del Tricentenari, des del Club de Lectura de la biblioteca de Llavaneres\n, vam aprofitar per llegir i comentar el llibre Un cadàver exquisit de Jordi Mata. El llibre tracta dels anys previs a la Guerra de Successió Espanyola i al setge que la ciutat de Barcelona va patir en el 1714.\nEn general el llibre no va acabar de fer el pes a la majoria de participants del club. Com a aspectes positius, cal destacar que la recreació en el dia a dia dels personatges és molt bona.\nTot el referent qüestions purament històriques està molt aconseguit, fent-se notar que el autor és historiador. Per exemple, les descripcions del vestuari i dels utensilis de l’època, així com l’estil de vida dels personatges està molt ben presentat, acostant al lector a l’època que narra.\nEl llibre explica molt bé tot el sistema gremial de la ciutat de Barcelona, així com les relaciones comercials i d'influència política de la ciutat condal amb els pobles i altres ciutats de la resta de Catalunya.\nEl punt de partida del llibre és molt bo. Es tracta d’un català que per diverses eventualitats acaba dins de la cort de Felip V. Malgrat aquest inici tan potent, el llibre dóna la sensació que podia haver-se tret molt més profit d’aquesta circumstància.\nUna altra qüestió que no ha acabat de fer el pes ha sigut la barreja que es fa sobre la realitat i la ficció. L’autor mou els personatges reals fent-los fer i dir coses que es coneix que no són reals, o bé que són molt poc probables que això hagués passat d’aquesta manera, la qual cosa resta credibilitat a la novel·la. Aquest recurs provoca que els lectors constantment tinguin una sensació confusa.\nA partir del llibre es va reflexionar sobre el valor de la història en l’actualitat, i es va entroncar amb el procés que hi viu Catalunya en l’actualitat. A més a més, amb la coincidència que el dia abans es va celebrar el referèndum a Escòcia, es va comparant amb el cas català.\nA la propera sessió del club de lectura comentarem L’heretge, de Miguel Delibes.\nCrònica de la sessió del club de lectura: Un cadàver exquisit de Jordi Mata, per Ferran Pizarro, conductor del club.


Appartement Anemones Megeve França - Ofertes d'hotels amb els MILLORS DESCOMPTES EN LÍNIA\nVeure tots els 73 allotjaments a Megeve.\n399 route de Lady Les Granges, Mégève Centre, Megeve, França, 74120 - Veure al mapa\n"Spacious, comfortable apartment in a perfect location, ski-i..."\nMés informació sobre Appartement Anemones\nSi el que està buscant és per un hotel ben situat a Megeve, no busqui més enllà de Appartement Anemones. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Appartement Anemones és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Appartement Anemones es reflexa en cada habitació. calefacció, balcó/terrassa, aparell de televisió LCD/pantalla de plasma, reproductor de DVD/CD, nevera són només algunes de les comoditats a la vostra disposició. L'hotel ofereix una excelent varietat d'instal.lacions d'oci, incloent camp de golf (a 3 km), esquí, jardí. Amb una localització ideal i amb comoditats imbatibles, Appartement Anemones no troba competidors en cap categoria.\nCal que informeu el Appartement Anemones de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.\nTots els tipus de viatgers (17) Parelles (5) Viatgers en solitari (1) Famílies amb infants petits (6) Famílies amb infants grans (2) Grups (4)


Saber més respecte al cognom Kimlin és saber més sobre aquelles persones que amb tota probabilitat comparteixen uns orígens i avantpassats comuns. Aquest és el motiu pel qual és freqüent que el cognom Kimlin sigui més abundant en uns certs països del món en concret que en uns altres. En aquesta pàgina és possible conèixer quins són els països del planeta en els quals existeix una major quantitat de persones amb el cognom Kimlin.\nNom de Famille Kimlin\nEl cognom Kimlin en el món\nLa globalització és un fenomen que ha fet que els cognoms es difonguin molt més lluny de de el país en què es va originar, de manera que podem trobar cognoms asiàtics a Europa o cognoms americans a Oceania. De la mateixa manera ocorre en el cas de Kimlin, que com es pot comprovar, és possible assegurar que és un cognom representat orgullosament en gairebé tothom. D'igual manera existeix països en els quals certament el nombre de persones amb el cognom Kimlin és major a la de la resta de països.\nEl mapa del cognom Kimlin\nL'oportunitat d'informar-se en un mapamundi sobre quins països posseeixen una major quantitat de Kimlin en el món, és de gran ajuda. Col·locant-nos sobre el mapamundi, damunt d'un país concret, som capaços de veure la xifra exacta de persones que porten el cognom Kimlin, per a aconseguir així la informació precisa de tots els Kimlin que pots trobar en l'actualitat en aquest país. Tot això ens ajuda també a comprendre no solament d'on és oriünd el cognom Kimlin, sinó també d'en quina manera s'han desplaçat i s'han traslladat les gents els orígens de les quals formen part de la família amb el cognom Kimlin. De la mateixa manera, podem veure en quins països s'han arrelat i desenvolupat, motiu pel qual si Kimlin és el nostre cognom, resulta atractiu saber a quins altres llocs del globus és possible que migrés alguna vegada un avantpassat nostre.\nPaïsos amb més Kimlin del món\nSi ho mires atentament, en aquesta web et presentem tot allò que és important perquè puguis tenir la informació real de quins països tenen un major número de Kimlin en tot el planeta. D'igual manera, és possible veure'ls de forma molt gràfica en el nostre mapa, en què els països en els quals resideixen una quantitat major de persones amb el cognom Kimlin poden veure's pintats en un to més fort. D'aquesta manera, i amb un simple cop de vista, pots localitzar sense dificultat quins són els països en els quals Kimlin és un cognom més freqüent, i en quins països Kimlin és un cognom insòlit o inexistent.


Gina Rodriguez Slams Falta de representació llatina a la pantalla - Pel·lícula | Octubre 2020\nGina Rodriguez ha escrit una carta oberta a Variety condemnant Hollywood per la manca de representació llatina davant i darrere de la càmera en cinema i televisió. La carta arriba després de les candidatures a l’Oscar d’aquest any, que no incloïa un sol actor o actriu llatina a les quatre categories d’actuació. Rodríguez va tuitejar la següent cita de Viola Davis després de les candidatures del 23 de gener: 'L'únic que separa les dones del color de qualsevol altre és l'oportunitat'.\n“Fer-se veure i escoltar és una simple necessitat humana. Ser invisible en un món de veus fortes és desgarrador i deshumanitzador ”, escriu Rodríguez a Variety. “La baixa representació dels llatins a Hollywood tant a la pantalla com a la pantalla no és només un sentiment; és una trista realitat ... Els llatins no només són destacats i lleials en el mercat de consum, sinó que també constitueixen una de les més grans demografies a la taquilla cada cap de setmana d'obertura. El fet que no ens vegin a la pantalla malgrat les nostres vastes aportacions és devastador ”.\nEl New York Times va publicar recentment un informe que afirmava que només el 3% dels personatges parlants del cinema van ser interpretats per actors llatins en l'última dècada, malgrat que homes i dones llatins representen almenys el 23% dels cineastes freqüents. L'actor llatí no ha estat nominat a l'Oscar des del 2012.\n'Encara tenim un llarg recorregut per davant', escriu Rodríguez. 'Aquest no és només el meu viatge, aquest és el viatge per a tots els nois o noies llatins que desitgen veure una versió seva a la pantalla. Veig que s'està produint un canvi lentament i treballo cada dia per formar part d'aquest canvi. '\ntarantino pel·lícula següent\nRodríguez assenyala que la seva nova pel·lícula, 'Miss Bala', va rodar a Mèxic amb un 95% de tripulants llatins, però diu que és una excepció a la regla. L’actriu també es pot veure protagonitzada al costat de Natalie Portman a l’annihilation d’Alex Garland als cinemes, el 23 de febrer.\n'Es necessita veritablement un poble per fer un canvi i espero' que espero que més estudis, xarxes i cineastes continuïn ajudant a fer que la presència de llatins a la pantalla no sigui només una esperança sinó una realitat ', conclou Rodríguez.\nDirigiu-vos a Variety per llegir la carta oberta de Rodríguez en la seva totalitat.


Procés de Preinscripció als Cicles Formatius de Grau Superior\nLa sol·licitud de preinscripció ha de ser única i només es pot presentar una sol·licitud de preinscripció per persona a cicles formatius de grau superior, on s’hi poden indicar peticions d’admissió a diversos centres, cicles i torns per ordre de preferència.\n>> Informació del procés de preinscripció als cicles de grau superior de la pàgina web de la Generalitat de Catalunya.\n>> Informació del procés de preinscripció de la pàgina web del Consorci d’Educació de Barcelona.\nDel 25 al 31 de maig de 2022 es podrà presentar la sol·licitud de preinscripció per vía telemàtica.\nLa sol.licitud s’ha de presentar al registre electrònic de la Generalitat mitjançant el formulari electrònic, disponible a la web del Departament d’Ensenyament.\na ) Sol·licitud mitjançant el formulari electrònic\nPer poder utilitzar el formulari, el tutor legal (si l’alumne es menor d’edat o no fa els 18 anys durant l’any 2022) o l’alumne (en cas que sigui major d’edat o que fa els 18 anys durant aquest any) s’ha d’identificar mitjançant el servei d’identificació IdCat Mòbil (o altres certificats digitals) i el número d’identificació de l’alumne (IDALU). Aquest codi el podeu obtenir a la mateixa web i facilita la recuperació de les dades de l’alumna o alumne que ja consten en el Registre d’alumnat de Catalunya.\nEl tràmit de presentació s’acaba amb l’enviament del formulari. Només caldrà djuntr escanejada i/o fotografiada la documentació que es requereixi\nb) Sol·licitud mitjançant suport informàtic (només en el cas que no es pugui fer mitjançant formulari electrònic):\nLes persones que no els sigui possible utilitzar la sol·licitud electrònica esmenada anteriorment, podran utilitzar el formulari online disponible a la web del Departament d’Ensenyament. En aquest cas, cal adjuntar a través d’aquesta eina informàtica la documentació acreditativa corresponent, (documentació d’identificació de la persona sol·licitant o de l’alumne, així com la documentació acadèmica corresponent a la vía d’accés escollida, escanejada o fotografiada per les dues cares)\nEls alumnes que son majors d’edat o que compleixin 18 anys l’any 2022 fan ells mateixos els tràmits i signen la sol·licitud. en cas de ser menor i no complir els 18 anys l’any 2021, cal adjuntar juntament amb el DNI de l’alumne, el DNI del pare, mare, tutor o tutora i el llibre de família.\nEn emplenar el formulari trobareu un espai que cal omplir amb l’identificador de l’alumne o alumna (IDALU). Els alumnes que són nous en el sistema educatiu de Catalunya encara no en tenen.\nMOLT IMPORTANT: En tots els casos anteriors (a i b) cal comprovar les llistes de preinscrits ordenats alfabèticament i amb la puntuació provisional. En cas de que no aparegui la nota perquè no s’ha pogut recuperar de la base de dades del Departament d’Ensenyament, o que no sigui correcte, cal adjuntar aquesta documentació en el període de reclamacions.\nOFERTA I HORARIS DEL CICLES FORMATIUS DE GRAU SUPERIOR QUE OFEREIX EMAV\n· Il·luminació, captació i tractament d’imatge (LOE) – Tardes (14:30 a 21:00 hores)\n· Producció d’audiovisuals i espectacles (LOE) – Matins (08:00 a 14:30 hores)\n· Realització de projectes d’audiovisuals i espectacles (LOE) matí – Matins (08:00 a 14:30 hores)\n· Realització de projectes d’audiovisuals i espectacles (LOE) tarda – Tardes (14:30 a 21:00 hores)\n· Animacions en 3D, jocs i entorns interactius (LOE) – Matins (08:00 a 14:30 hores)\n· So per a audiovisuals i espectacles (LOE) – Matins (08:00 a 14:30 hores)\n■ Les pràctiques a les empreses són obligatòries i es realitzen durant el matí els alumnes del Cicle Formatiu d’Il·luminació, captació i tractament de la imatge” i “Realització de projectes d’Audiovisuals i espectacles del torn de tarda”, i realitzen les pràctiques durant la tarda els alumnes dels Cicles Formatius de ”Producció d’audiovisuals i espectacles”, “Realització de projectes audiovisuals i espectacles del torn de matí”, “Animacions 3D, jocs i entorns interactius” i “So per a audiovisuals i espectacles”.\n1. DNI, NIE o PASSAPORT.\n2. Certificació acadèmica dels estudis al·legats que en permeten l’accés amb la nota mitjana calculada pel centre d’origen de, segons el cas:\n– Batxillerat: nota mitjana numèrica de 1r i 2n. on hi consti la modalitat cursada (certificació acadèmica de les qualificacions obtingudes al batxillerat on hi consti la modalitat cursada) o la pàg. 22 i 23 del llibre de qualificacions (en cas de batxillerat LOGSE). En cas de batxillerats estrangers homologats: document d’homologació d’estudis a nivell de Batxillerat o bé el resguard d’haver-lo sol·licitat. i el document de convalidació de la nota mitjana de l’ expedient.\n– COU: nota mitjana numèrica dels 4 cursos ( BUP + COU).\n– FP2 o equivalents: nota mitjana numèrica dels cursos.\n– Prova d’accés: Qualificació de la Prova d’Accés als Cicles Formatius de Grau Superior. A la certificació de la prova d’accés hi ha de constar que dona accés a la família d’imatge i so o als cicles concrets que sol·licita a la preinscripció.\n– Grau Mitjà: L’alumnat que opta per la via de grau mitjà ha d’aportar el certificat de grau mig amb la nota final signat i segellat pel centre\n– Prova d’accés a la Universitat per a majors de 25 anys: Nota de la Prova d’Accés a la Universitat per a majors de 25 anys.\n■ Si encara es cursen els estudis es pot adjuntar el certificat de la qualificació fins al final del període de reclamacions al barem provisional.\n– Els alumnes escolaritzats a Catalunya a partir del curs 2016-2017 que al·leguin el títol de batxillerat o de tècnic/a de formació professional no han de presentar cap certificat. La qualificació s’obté de les bases de dades del Departament d’Educació i es mostra en la llista de sol·licituds de preinscripció al centre amb la puntuació provisional. Si no s’ha pogut obtenir, cal adjuntar el certificat de la qualificació en el període de reclamacions al barem provisional.\n– En el cas dels alumnes pendents de l’avaluació extraordinària de batxillerat o del cicle formatiu: cal adjuntar el certificat de la qualificació en el període de reclamacions al barem provisional.\n– En el cas que la prova d’accés s’hagi superat en convocatòries d’aquestes proves de la Generalitat de Catalunya a partir de l’any 2011, no cal presentar el certificat de superació perquè la qualificació s’obté de l’aplicació de gestió de proves del Departament d’Educació i es mostra en la llista de sol·licituds de preinscripció al centre amb la puntuació provisional. Si no s’ha pogut obtenir, cal acreditar la superació de la prova documentalment en el període de reclamacions al barem provisional.\nALUMNES QUE REALITZEN LA PREINSCRIPCIÓ A UN SEGON CURS D’UN CICLE FORMATIU HAVENT FET EL PRIMER CURS A UN ALTRE CENTRE\nQuan un alumne ha realitzat el primer curs d’un dels cicles a un altre centre i realitza la preinscripció a emav per poder continuar els seus estudis al nostre centre ha de saber que:\n· Les unitats formatives de segon curs que per coincidència horària amb les de primer no es puguin cursar, no es matricularan i per tant es deixaran cursar un altre any.


L'Ajuntament de Xàbia acosta als veïns de Thiviers els projectes previstos en el barri - Xàbia\nL'Ajuntament de Xàbia acosta als veïns de Thiviers els projectes previstos en el barri\nL'Ajuntament de Xàbia va celebrar ahir una reunió dirigida als veïns de Thiviers per a exposar-los els projectes més rellevants que té en marxa en el barri i escoltar les seues demandes i preocupacions.\nEls assistents van poder conéixer a fons projectes com la reforma integral del parc Reina Sofia i l'ampliació del col·legi Trenc d’Alba, tots dos en fase de contractació i que suposaran una millora important de les infraestructures dedicades a la infància.\nTambé es van avançar alguns detalls del projecte d’Escoleta Municipal que està redactant el Consistori, un espai que es construirà al costat del col·legi i que suposarà un recurs molt valuós per a la conciliació de les famílies amb bebés.\nLa regidora d'Educació, Montse Villaverde, va detallar que -paral·lelament a la redacció del projecte- s'està tramitant amb Conselleria l'acreditació oficial del centre, la qual cosa permetrà que les places de 2-3 anys puguen ser gratuïtes i les de 1-2 anys bonificades. L’Escoleta, que es planteja amb dues aules de 20 places per a 2-3 anys, altres dos de 15 places per a 1-2 anys, també tindrà una aula per a bebés amb 8 places, un servei que ara no s'ofereix a Xàbia.\nEn la reunió es va fer un repàs a les intervencions de millora urbana realitzada en els últims mesos: ampliació de la xarxa pluvial, pintura viària, substitució de l'enllumenat públic, poda o accions vinculades a la mobilitat: rebaixes de voreres, passos per als vianants accessibles. També la reurbanització de voreres en un tram de l'Avinguda Joan Carles I o les gestions per a realitzar una rotonda entre la carretera del Pla i Av Joan Carles I, actualment en fase d'expropiacions.\nL'alcalde, José Chulvi, va recordar el compromís de l'Ajuntament amb els barris i l'interés municipal de promoure l'associacionisme veïnal per a així tindre un canal oficial amb el qual comunicar-se o consultar els assumptes que afecten el barri, el regidor delegat del qual és Alberto Tur.


En aquesta quarta edició tenim el plaer de, finalment, poder parlar del director que, sense cap dubte, més gaudisc i disfrute de les seues pel·lícules: Damien Chazelle. Si no vos sona el seu nom, posssiblement sí ho faran La La Land o First Man, dos pel·lícules de molt bona qualitat i que han destacat pel seu gran èxit al gran públic.\nEl cinema de Chazelle és un cinema sobre la música. A la seua adolescència tocava jazz a la bateria (com també feia de jove Stanley Kubrick) i tota la seua obra destila un gran amor per la música: dos de les seues quatre pel·lícules són musicals i almenys tres estan protagonitzades per músics de jazz (un trompetista, un bateria i un pianista). Per als que som músics (o, en general, estimem la música) els seus llargmetratges esdevenen tot un regal a causa del gran protagonistme que té aquesta al metratge a causa d’un muntatge bàrbar (gràcies a Tom Cross, el seu muntador personal).\nAmb tan sols 34 anys, el seu cinema ja ha triomfat tant en públic com en crítica, sent reconegut amb múltiples nominacions i premis. Whiplash va guanyar tres Oscar; i La La Land va guanyar set Globus d’Or i va estar nominada a catorze premis Oscar (la tercera pel·lícula de la història en tindre tantes nominacions), guanyant-ne finalment sis. Amb La La Land va guanyar l’Oscar a millor director, convertint-se en el realitzador més jove de la història en rebre aquest guardó (sols 31 anys).\nNo es tracta sols que és un dels meus directors favorits perquè combina els dos móns que més gaudisc conviure (la música i el cinema), sinó que si no es tracta del millor director de la nova generació (en la seua vesant més mainstream, en la que també trobem Xavier Dolan), poc li queda.\nMetacritic: 8,3/10 Filmaffinity: 5,9/10\nIMDb: 6,1/10 Rotten tomatoes: 9,1/10\nMetacritic: 8,4/10 Filmaffinity: 6,5/10\nIMDb: 7,4/10 Rotten tomatoes: 8,7/10\nMetacritic: 9,3/10 Filmaffinity: 7,5/10\nIMDb: 8,0/10 Rotten tomatoes: 9,1/10\nMetacritic: 8,8/10 Filmaffinity: 7,8/10\nIMDb: 8,5/10 Rotten tomatoes: 9,3/10


El BiciEsmorza esgota existències!\nEnviat per La Saboga el 20/09/2013\nContinua llegint El BiciEsmorza esgota existències!\nLa 5a edició del BiciEsmorza ha repartit més de 250 motxilles amb esmorzar i informació en poc més d'una hora i mitja fent palès l'augment de la mobilitat en bicicleta a la ciutat.\nUn cop més el punt d'entrega de la Gran Via s'ha convetit en el punt de més afluència de ciclistes, aquest any, esgotant les 140 bosses abans de les 9 del matí!\nVegeu el reportatge de TV l'Hospitalet (el BiciEsmorza a partir del minut 2:27):\nContinua llegint Caminada popular per la mobilitat\nDins dels actes de la Setmana de la Mobilitat es cel·lebra aquesta primera caminada que enllaça els 9 circuits saludables de l’Hospitalet.\nCircuit urbà no guiat amb dos nivells de dificultat: el taronja, de 10 km, i el verd, de 18 km; 8 punts de control, avituallament líquid i sorpreses inclosos.\nSortida: carrer de la Riera de l’Escorxador, davant del Poliesportiu Municipal del Centre.\nDia Europeu Sense Cotxes 2013 a l'Hospitalet\nContinua llegint Dia Europeu Sense Cotxes 2013 a l'Hospitalet\nDe 9 a 11h, vine amb el teu cotxe per fer una demostració de l'espai que guanyem fent servir l'autobús: un bús = 50 cotxes. Inscripcions a www.transportpublic.org/lh. Ho organitza l'Associació per a la Promoció del Transport públic i la Saboga hi col·labora entregant un obsequi als participants.\nD'11 a 14h, circuit de bicicletes de la Guàrdia Urbana, mostra de trens a escala dels Amics del Ferrocarril de l'Hospitalet, taller d'inspecció de bicicletes dels alumnes de l'Institut Torras i Bages i moltes activitats més.\nTots els actes es realitzen a la Rambla Marina entre l'Av. Carrilet i el carrer Cobalt.


Unes 300 persones tornen a tallar la N-340 a Alcanar i l'Ametlla de Mar | Diari de Tarragona\nUnes 300 persones tornen a tallar la N-340 a Alcanar i l'Ametlla de Mar\nLes entitats veïnals anuncien més protestes dijous vinent i animen altres municipis a sumar-s'hi\n1 de Octubre de 2015 - 20:38 hs\nLa segona manifestació per una AP-7 gratuïtat com a solució per als problemes de la N-340 s'ha celebrat sense incidents. A un quart de set en punt s'han fet els dos talls simultanis, un centenar de persones s'ha concentrat a Alcanar (Montsià) i unes 200 ho han fet a l'Ametlla de Mar (Baix Ebre). Un minut de silenci per les víctimes els ha encetat i s'han allargat tres quarts d'hora. Els camioners afectats, tot i les molèsties recolzen la iniciativa i també reclamen una autopista gratuïta o amb bonificacions. A Alcanar els camions s'han estalviat les cues perquè la Guàrdia Civil ha desviat el trànsit a Vinaròs. Les entitats veïnals ja han convocat un altre tall, dijous vinent, a la mateixa hora.\nLa segona protesta contra la N-340 d'aquest dijous ha aconseguit incrementar el suport veïnal. Tot i que no és l'objectiu d'aquestes mobilitzacions, a Alcanar s'han tornat a concentrar un centenar de persones per tallar la N-340 al punt quilomètric 1058, just a la frontera del riu Sénia, amb el País Valencià. A l'Ametlla de Mar, on aquest dijous, s'estrenava l'ofensiva per l'alliberament de l'autopista, s'hi ha concentrat unes 200 persones més. El suport creix, com ha destacat, Àngel Porres, president dels veïns d'Amposta. "El territori està responent, veiem que és una exigència que demana tothom. Que l'AP-7 sigui gratuïta, ja!", ha apuntat, fent referència al lema de les mobilitzacions.\nConclosos els 45 minuts del tall, ja s'ha convocat el següent. Serà dijous vinent, a la mateixa hora. Tornarà a tallar-se la N-340 a Alcanar i l'Ametlla de Mar però no es descarta anar sumant altres punts. "La intenció és ampliar tots els punts de tall possibles, a totes les entrades que hi ha l'autopista", ha explicat Porres, des de Penyíscola fins a l'Hospitalet de l'Infant. Si la demanda creix al Camp de Tarragona, i fins i tot fins a Barcelona, "no tindrem cap problema de fer tots els talls que faci falta perquè els talls no els fan les federacions de veïns d'Amposta o Tortosa. Nosaltres instem al territori perquè lluitin per la gratuïtat de l'AP-7", ha defensat el president ampostí.\nPer altra banda, Josep Baubí, president de la federació de veïns de Tortosa, ha lamentat el retard amb que arriba la defensa de la ministra de foment, Ana Pastor, pel desdoblament de la N-340 en aquest tram negre. "Sembla que avui ha descobert que hi ha molta saturació de trànsit entre Tarragona i Castelló. Benvinguda. Esperem que des de Madrid reaccionin. Si volen desdoblar la N-340, que la desdoblin però primer volem l'AP-7 gratuïta", ha exigit Baubí.\nPer la seva banda, l'alcalde de l'Ametlla de Mar, Jordi Gaseni, ha lamentat que l'única alternativa que hi ha l'autopista en tot aquest tram del Mediterrani, sigui una opció de pagament. "És una vergonya", ha sentenciat. "Hem de treballar cadascú des d'on pugui per trobar una solució. Compartim -amb les entitats veïnals- moltes coses. Necessitem la gratuïtat de l'autopista però no volem que es deixi de construir una autovia A7 que fa que les Terres de l'Ebre siguin menys que la resta de ciutadans d'un país. Volem les mateixes oportunitats i no hem de parar. El coll de Balaguer no ha de ser una frontera física i separar, a més un país de primera i un de segona. Necessitem que s'inverteixi i es faci l'autovia", ha defensat.\nCamioners a favor de la protesta\nA l'Ametlla de Mar, sobretot, s'han format, tan aviat s'ha tallat la N-340, llargues cues, sobretot de camions. Resignats i amb bon humor, els transportistes han esperat durant 45 minuts fins que s'ha restablert la circulació. Els camioners es solidaritzen amb la petició del territori ebrenc perquè també ho pateixen en les seves carns. "Està bé que es faci perquè últimament això es una bogeria amb accidents tots els dies, i tots els dies et torbes un camió a la cuneta. A veure si d'una vegada posen gratis l'autopista o bonificada", ha demanat Òscar, camioner de Reus. "Sobretot a l'estiu molta gent va perduda, veuen un camió i es pensen que poden sortir però un camió quan va carregat li costa frenar. Faig aquesta ruta tots els dies. He de clavar frens dos o tres cops al mes. I de moment no ha passat res més, però hi ha companys que no han tingut aquesta sort", ha explicat. "Aquest tram d'aquí està molt malament, hi ha desnivells i només que treguis la roda a roda, ja has bolcat", ha detallat el camioner reusenc.\nTambé Juan Carlos, de Huelva, ha reconegut que la N-340 és una de les pitjors de l'estat espanyol. "És molt perillosa. A veure si la treuen ja i ens fan passar per l'autopista perquè estalviarem temps i guanyarem en seguretat", ha demanat, "Hi ha trams més avall -de l'Ametlla de Mar- que tenen moltes sortides i carrils, i has de tenir compte amb els que et surten perquè amb la càrrega que portes, tu no frenes d'aquí a 20 metres i te l'emportes per endavant. A veure si aconsegueixen arreglar això perquè trams com aquests també n'hi ha a Aldea i també fins al límit de província de Castelló", ha detallat.


Amb Mossul alliberada, l’autèntica batalla per l’Iraq acaba de començar - Cat Diàleg - Diari Digital català\nFocusMónZPortada IzquierdaZResto 11 julio, 2017 Joan Prats i Amorós 0\nInici » Historic » Amb Mossul alliberada, l’autèntica batalla per l’Iraq acaba de començar\nAquest dilluns a Mossul, la segona ciutat més gran de l’Iraq abans la seva ocupació per Estat islàmic al juny del 2014, tan sols quedaven varies bosses de resistència dels gihadistes. Mentre unes poques dotzenes de fantàstics combatents d’Estat Islàmic seguien resistint, el sofert president iraquià, Haider al-Abadi, ha declarat oficialment l’alliberament de la ciutat.\nAl-Abadi, que des de que va assumir al 2014 el lideratge d’un estat a l’abisme del col·lapse ha vist de tot, incloent temptatives de cop d’estat, ha fet l’anunci a Mossul mateix. Lluint el uniforme negre del Servei Anti-Terrorista –el cos d’especialistes format pels Estats Units que ha dirigit l’assalt a Mossul, el Primer Ministre ha anunciat “el final, el fracàs i el col·lapse de l’estat terrorista de la falsedat”. Fou a la mateixa vil·la on Abu Bakr al-Baghdadi proclamà el Califat fa tot just tres anys.\nDe fet, sembla irreal que un grup terrorista hagi aconseguit mantenir el control d’una ciutat de més d’un milió de persones durant tant de temps. Durant els mesos que ha durat la lluita, el Servei Anti-Terrorista ha sofert un aterrador percentatge de baixes equivalent al 40% dels seus efectius, segons Paul McLeary relata a Foreign Policy.\nEl centre de Mossul ha deixat de ser una ciutat. UNOSAT, el servei d’anàlisi d’imatges de satèl·lit de les Nacions Unides, mostra en la seva pàgina web un balanç preliminar de la destrucció: tan sols a la ciutat vella, a dia de 30 de juny 5.536 estructures havien estat afectades, i un 69% d’aquestes havien resultat destruïdes o greument malmeses.\nPresentació que mostra les principals estructures afectades al centre històric de Mossul el dia 30 de juny. Font: UNOSAT\nLa històrica mesquita d’Al-Nusri, des d’on Al-Baghdadi proclamà el Califat, no és sinó una pila de runes, dinamitada segons sembla pels propis combatents islamistes. La destrucció generalitzada a la riba oest del Tigris, que creua la població, es deu a intensíssimes setmanes de combats que recorden la batalla de Stalingrad, la més sagnant de la Segona Guerra Mundial. De fet, però, la de Mossul ha estat més llarga.\nAl-Abadi, molt versat en la política interior del seu país, és conscient que la batalla de Mossul no és sinó una batalla victoriosa en una guerra que està lluny d’acabar-se. La propera missió és, afirma, “crear estabilitat, construir i eliminar les cèl·lules d’Estat Islàmic, i això requereix un esforç en matèria de seguretat i intel·ligència, i la unitat que ens permet combatre a Estat Islàmic”.\nAl-Abadi no vol córrer. Conscient de que un cop Estat Islàmic sigui definitivament escombrat del mapa com a força para-militar, una munió de faccions intentaran obtenir un tros del pastís de la victòria tan gran com puguin, el veterà Primer Ministre els urgeix a no perdre la coordinació.\nSegons Paul McLeary, uns 900.000 resident de Mossul han estat desplaçats durant els darrers mesos, i es pensa que milers d’altres han resultat morts durant els combats. Mentre, Estat Islàmic els segueix atacant indiscriminadament amb atemptats suïcides. És molt probable que intenti a més aprofitar la situació de misèria de molts iraquians per exacerbar les tensions entre els diversos grups, i a mig termini, guanyar nous adeptes. L’autèntica, i potser definitiva, lluita per l’Iraq tot just acaba de començar.\nImatge de portada: el Primer Ministre iraquià Haider al-Abadi, en uniforme negre i gorra, arriba a Mossul el dilluns 10 de juliol.\nAl-Abadi5 al-Baghdadi3 Estat Islàmic79 Estats Units99 gihadisme14 Iraq23 Mossul13 terrorisme25


Els Obits des de la Barata i tornant per Can Pélecs маршрут - Matadepera, Catalunya (España)- GPS track\nEls Obits des de la Barata i tornant per Can Pélecs\n1 264 103 0\nsalbeziers Всі права захищені\nExcursió als Obits sortint de la casa de la Barata i passant per Coll Prunera.\nDificultat física moderada (fàcil si s'està habituat a caminar).\nDificultat tècnica fàcil.\nDeixem el cotxe a la casa de la Barata i anem direcció coll Prunera. Al principi per pista però poc després de passar el quilòmetre dos, deixem la pista per agafar un corriol a l'esquerra que ens portarà al coll Prunera.\nEns trobarem un corriol que va dreta i esquerra. La nostra direcció és a la dreta però ens desviem a l'esquerra per accedir al Turó del Coll Prunera, on podrem gaudir d'unes bones vistes de Castellsapera, el Montcau, la casa de La Mata i La Mola.\nDesfem camí per tornar al coll Prunera i anem direcció el Morral d'en Bas. Quan hi arribem, hi ha l'opció de pujar-hi fent una grimpada molt curta però amb certa dificultat. Si no pugem, seguirem el corriol a l'esquerra fins arribar al Morral Gran, amb grans vistes de la Mola i la Serra de l'Obac. Bon lloc per esmorzar.\nSeguim el camí, passant pel bonic bocs del Pla dels Ginebrons. En poca estona arribarem al Camí de la Carena del Pagés, que el passarem recte per anar al Pla de les Pinasses, a sobre dels Obits. Baixem als Obits passant per la bonica font Flàvia.\nEn els Obits recomano explorar una petita obertura, la que està mes a prop de la bassa rectangular. L'entrada és una mica estreta però l'interior val la pena visitar.\nContinuem el camí fins arribar de nou al Camí de la Carena del Pagés. Ara el seguim a l'esquerra fins arribar a un corriol a la dreta, el camí de can Pélecs. Aquest està senyalitzat amb punts taronges i moltes fites de pedra.\nPassem per la cova de la Canal de la Pedrera, seguim les marques fins arribar a l'avenc de can Pélecs. Curiosa construcció per disposar aigua de l'avenc. Aneu en compte ja què l'accés, què està obert, és perillós.\nPassem al costat de la bonica masia de can Pèlecs i en poca estona estarem al punt de sortida.\nEntretinguda excursió que no presenta cap dificultat.\nFàcil de seguir. Podria ser que a l'inici del camí de can Pèlecs, si no s'està habituat a seguir fites, sigui una mica perdedor, però si ens fixem veurem que està molt marcat amb fites grans, petites i petits punts de color taronja.\nTrobarem aigua a la font Flàvia (si no hi ha sequera).\nApte per anar amb gossos.\nNo us fixeu en el temps que indica. Aquesta ruta està retallada de l'original.\nBona caminada i força a les cames.\nI did this trail with salbeziers\nAsk salbeziers to add you as a trail buddy on this trail


Regals per al Dia de la Mare - Mercadona\nRegals especials per a la millor mare\nS'acosta el Dia de la Mare. Ja has pensat què li regalaràs? El diumenge 5 de maig sorprén-la amb els regals més especials. Perquè "mare només hi ha una"… però en Mercadona pots triar entre molts obsequis per a ella.\nSi li agrada el dolç pots portar-li els nostres bombons, delícies d'avellana, el nostre pastís del Dia de la Mare… I si busques un altre tipus de regals hi ha diversos lots de perfumeria, perquè encertes amb els seus gustos i el seu estil.\nTria el regal ideal per a ta mare, demostra-li el teu afecte i celebra este dia tan entranyable al seu costat. Li encantarà!\nPastissos i bombons per a la mare més dolça\nSi a ta mare li agraden els bombons, ja tens el regal ideal per a este dia: una caixa d'assortiment de bombons La Boutique del Praliné.\nDisponible en un elegant estoig de 400 g, este assortiment està format per diferents bombons de xocolate exquisit (blanc, negre i amb llet) farcits de praliné, llet, trufa…\nRegala a ta mare una experiència sublim, la que oferixen les nostres Delícies d'avellana: un deliciós xocolate que cobrix una neula cruixent que, a més, amaga un farcit sorprenent a l'interior de crema i avellanes.\nUn estoig de 18 unitats amb una cuidada presentació, que inclou al seu interior una pràctica safata. Un altre detall dolç per a obsequiar la persona que sempre ha estat al teu costat.\nSorprén ta mare amb el pastís més especial i aprofita per a dir-li quant que la vols. El nostre pastís del Dia de la Mare es basa en una recepta artesana de nata i trufa. Conté 10 racions.\nTé una capa de nata a l'exterior i una capa interna de trufa pastissera, elaborada amb autèntic xocolate. Entre capa i capa s'han posat tres bescuits que aporten suculència i estructura al pastís. Una cobertura de xocolate rosa cau pels laterals.\nA més, la decoració consistix en una mescla de merengues, pètals de rosa i crocant d'ametla xocolatada. Tot això rematat amb una làmina de xocolate en què pot llegir-se: "Te quiero Mamá".\nPresentada en un bonic envàs transparent i un cartonet amb motius florals.\nÉs d'edició limitada.\nLots de perfumeria per a una mare perfecta\nLot facial Or\nA ta mare li encantarà sentir la màgia de l'or a la seua pell. Este lot conté:\nCrema netejadora Or 100 ml Deliplus.\nCrema protectora dia Or SPF15 Deliplus, 50 ml.\nCrema nit multirregeneradora Or Deliplus, 50 ml.\nCrema protectora dia Or SPF15 Deliplus: aplica al matí sobre la pell neta a través d'un lleuger massatge a la cara, al coll i a l'escot. Evita el contorn dels ulls.\nCrema nit multirregeneradora Or Deliplus: aplica a la nit sobre la pell neta a través d'un lleuger massatge a la cara, al coll i a l'escot. Evita el contorn dels ulls.\nCrema netejadora Or Deliplus: aplica al matí i/o a la nit sobre la cara, el coll i l'escot per mitjà d'un suau massatge circular amb els dits. Renta amb abundant aigua o retira amb un cotó. Per a un resultat òptim, després aplica les cremes facials Gold Progress. Evita el contorn dels ulls.\nLot Rose Nude\nUna fragància floral pot ser el regal ideal per a este dia. El lot conté el perfum Rose Nude 75 ml, acompanyat d'un necesser.\nFragància d'eixida i cor floral, amb base rosa. Una meravellosa creació que mostra les facetes del pètal de rosa: frescor i suavitat sobre una suau capa de fusta vellutada.\nTa mare mereix en un dia tan important un lot de perfum com este, format per l'Eau parfum Elección 100 ml i un necesser. Es tracta d'una sofisticada fragància femenina que s'obri amb uns tocs additius de bresquilla, pera i gerd, refrescades per la bergamota de Sicília, l'aranja rosa i la clementina. Al seu cor descobrim un delicat bouquet floral de peònies i violetes, modelades per un sorprenent acord de pebre rosa. Al fons, la noblesa de les notes afustades de pàtxuli i molsa de roure, realçada per la sensualitat de la vainilla de Madagascar i els almescos blancs. És d'edició limitada.\nLot You Are Perfect\nEl lot perfecte perquè ta mare estiga sempre meravellosa: crema de mans i cos 80 ml i eau de parfum 50 ml amb flascó en forma de cor. Edició limitada.\nSi encara no tens clar el regal per a ta mare, fes una ullada a la nostra secció de Perfumeria.\nPotser vols sorprendre ta mare cuinant o tal vegada busques idees per al menú del Dia de la Mare. Entra en la nostra secció de Receptes per a inspirar-te.\nEstàs preparada per a la Col·lecció Xica Boom?\nNova Col·lecció Botanic Color. Edició limitada\nVídeo-tutorial per a una neteja facial perfecta\nT'agradaria tindre la pell de la cara neta i radiant? La neteja facial és una rutina de bellesa bàsica per a tindre el cutis perfecte i lliure d'impureses. No obstant això, poques persones saben com fer-ho correctament i, molt menys, convertir-ho en un hàbit diari.\nT'ensenyem a netejar la pell de la cara a fons. És molt fàcil! Només cal seguir els passos que t'indiquem ...\nPrograma de Bellesa Global Anti-Age\nBusques un tractament antiedat? Prova el nostre Programa de Bellesa Global Anti-Age.\nEste tractament de bellesa està formulat per a les pells que necessiten restablir l'equilibri natural i recuperar la vitalitat. Es recomana usar-lo a partir de l'aparició dels primers signes d'envelliment cutani.\nQuins productes conté el Programa de Bellesa Global An...\nVelvet Nudes, la col·lecció per als teus llavis i ungles\nLa Col·lecció Velvet Nudes està composta per tres labials amb acabat mat i de llarga duració, i tres pintaungles en tons nude efecte velvet (acabat semimat). Tons molt naturals que són tendència per a esta temporada.\nDescobrix la combinació de labial i pintaungles que va millor amb el teu to de pell i aconseguix l'aspecte més afavoridor en la teua boca i la teua manicura.


Escola del Soleràs | 2011 | octubre | 07\nArchive for 7 d'octubre de 2011\nPocs i de vegades mal avinguts\nAquest curs, com tots els anteriors, els nens i nenes de l’escola hem de jugar al patí intentant no destorbar-nos els uns als altres. Algunes vegades és molt difícil ja que els petits corren per tot arreu sense mirar massa, els de CI es tiren la pilota els uns als altres, d’altres juguem a pitxi i els darrers a futbol. I passa el que passa: massa nens i nenes per tan poc espai. Per la qual cosa hem intentat posar un seguit de normes per a que aquesta mitja hora intentem conviure al pati sense fer-nos mal.\nAquest seguit de normes que hem preparat els i les alumnes de CS les tenim penjades a les aules i a la finestra que dóna al pati per a que sigui més fàcil jugar. Tot seguit us les ensenyem i ja ens direu la vostra opinió. Si penseu que en faria falta alguna més ens ho dieu.\n1. Hi haurà un àrbitre cada dia i s’ha de complir el que diu.\n2. És comença, sempre, a córrer per la dreta.\n3. No es poden saltar les bases, qui ho faci ha d’ anar dos bases enrere i si torna al lloc de sortida quedarà eliminat.\n4. El pitxi no pot sortir de la base i si surt, qui corri avança una base.\n5. El que colpeja la pilota les tres errades estarà eliminat.\n6. El pitxi, si tira tres pilotes malament, serà substituït per un/a altre/a jugador/a.\n7. Si es comença a jugar no es pot abandonar.8. El capità sitúa els/les jugadors/es del seu equip.\n1. Falta greu: 10 minuts expulsat.\n2. Més d’una falta greu en un partit, un pati sense jugar.\n3. L’únic que pot tocar la pilota amb les mans, és el porter.\n4. No és pot donar pilotades a un company.\n5. Vigilar amb els nens petits.\n6. No enfadar-se amb els companys.\nNomés poden jugar 4rt i CS\nL’hora dels racons\nEn la classe de primer no tot és llibre o fitxa…. hi ha moments que treballem amb material manipulatiu, d’aquesta manera treballem cosetes de llengua catalana d’una manera divertida…\nAquí us deixem una mostra…\n76 consultes en 0,12 segons (7.05M)


El PS pregunta sobre FEDA i Andorra Telecom - El Periòdic d'Andorra\nEl PS pregunta sobre FEDA i Andorra Telecom\nVolen confirmar si el Govern ha demanat un avenç dels seus beneficis per afrontar necessitats de tresoreria\nPublicat el Dimecres, 20 de gener de 2016 | 03:30 h\nEl conseller general del Partit Socialdemòcrata (PS) i president del grup parlamentari mixt, Pere López, va tramitar vàries preguntes al Consell General sobre la distribució de resultats prevista per part tant d’Andorra Telecom com per FEDA de cara a l’exercici 2016. En concret, i segons va indicar la formació en un comunicat, volen confirmar si, tal i com s’ha publicat, el Govern ha demanat un avenç d’aquests beneficis per poder afrontar necessitats de tresoreria.\nEn l’escrit enviat al síndic general, Vicenç Mateu, per a la seva tramitació, López va recordar que l’Executiu, com s’explica en el projecte de pressupost pel 2016, ara a tràmit a seu parlamentària, preveu rebre per part de totes dues societats públiques fins a 28,8 milions d’euros fruit dels beneficis obtinguts al llarg del 2015. En concret, aquesta xifra es divideix en 26,3 en el cas d’Andorra Telecom i 2,5 en el cas de FEDA.\nEn la nota emesa ahir pel PS, la força socialdemòcrata va destacar la seva preocupació pel fet que a la companyia de telecomunicacions s’agafin tots els beneficis i ni un sol euro es destini a reserves. Fa uns dies, en un mitjà del país, s’assegurava que el Govern havia demanat a totes dues empreses que avancessin una gran part d’aquests diners ja que s’havien d’afrontar necessitats actuals de tresoreria. En concret, i segons el referit mitjà, s’haurien sol·licitat 14,5 milions d’euros a Andorra Telecom i tot el benefici previst per part de FEDA.\nPer això, López reclama directament a l’Executiu si és cert que s’ha fet aquesta petició a totes dues societats i, en cas de resposta afirmativa, si s’han realitzat ja la transferència. També es demana quin són els motius que han forçat Govern a fer aquesta petició així com quina part faltaria encara per rebre durant l’any actual.


Banc de llavors. Departament d’Agricultura, Ramaderia, Pesca i Alimentació\nEl Departament d'Agricultura dins el Pla de biodiversitat Cultivada, ha creat un banc de llavors per tal de preservar i conservar les varietats locals d’interès agrari de Catalunya, contribuint així a evitar la pèrdua recursos fitogenètics de vital importància per la sostenibilitat de l'agricultura i l’alimentació actual i del futur.\nEn ell s'hi conserven les llavors de les varietats locals d’interès agrari de Catalunya que han estat inscrites al Catàleg de varietats locals d'interès agrari de Catalunya, així com les llavors que provenen de lliuraments espontanis per part d'agricultors, ens o entitats, que no han realitzat el procés d’inscripció de les varietats locals al citat catàleg, però que sol·liciten la seva conservació. En aquest segon cas, el Departament presentarà la varietat a la Comissió de Varietats Locals per tal de valorar la seva possible caracterització i posterior inscripció al Catàleg.\nEl banc està ubicat físicament a Lleida, a les instal·lacions del Laboratori de Llavors del propi Departament.\nSi disposo d’una varietat local i la vull conservar on em puc adreçar?\nLaboratori de llavors. (Edifici CMA)\nBanc de llavors del Catàleg de varietats locals d'interès agrari de Catalunya\nServei d'Ordenació Agrícola.\nSituació del Banc de llavors\nLes tasques que es realitzen a les mostres que es reben al Banc de llavors són:\nRecepció i registre de les mostres de llavors.\nExtracció i neteja de les mostres de llavors i puresa específica.\nDeterminació del contingut d'humitat i assecatge de les llavors.\nDeterminació de la viabilitat de la mostra de llavors.\nDeterminació de la sanitat de les mostres de llavors.\nEnvasat, emmagatzematge i conservació de les mostres de llavors.\nLliurament de material vegetal per al banc de llavors\nData d'actualització: 07.06.2017


Els mercats setmanals mantenen l'activitat amb el 30% de capacitat - Regió7\nEls mercats setmanals mantenen l'activitat amb el 30% de capacitat\nEls mercats setmanals, com els que se celebren avui a Sallent i Cardona, o ahir a Berga, poden continuar la seva activitat amb les restriccions que ja tenien imposades i que controlen i limiten la seva capacitat al 30%. En els casos on l'espai és més limitat es mantenen les mesures establertes com la reducció de parades o circuits d'entrada i sortida.\nSegons les mesures que van entrar aquest divendres en vigor a tot Catalunya per a la contenció del brot epidèmic de la covid-19, «els mercats no sedentaris poden mantenir la seva activitat condicionada a una reducció al 30% de la capacitat màxima del recinte i al compliment de les mesures previstes al corresponent pla sectorial aprovat pel Comitè de Direcció del Pla d'actuació del PROCICAT», que ja s'estaven aplicant.\nAlguns mercats com el de Sant Vicenç de Castellet, que se celebra els divendres a la plaça Clavé, van mantenir les mesures que ja s'havien adoptat fa unes setmanes per fer front a la pandèmia amb el mercat perimetrat amb tanques i menys parades. Amb l'objectiu de garantir les mesures de seguretat i higiene, es disposa de gel hidroalcohòlic i es manté el control de la capacitat dins de la plaça on, en el seu dia, ja es va habilitar un recorregut per tal d'accedir-hi amb un únic accés pel carrer Creixell (davant de la biblioteca) i la sortida es realitza pel carrer Llobregat.\nAl municipi de Sallent, per la seva banda, el mercat de les puces s'ha anul·lat i el setmanal, que té lloc avui, ha limitat la capacitat, amb la col·laboració de la Policia i Protecció Civil, tenint en compte que «l'espai és gran i es pot garantir la separació», segons han informat fonts municipals.\nEl mercat del diumenge que se celebra avui a Cardona segueix igual com fins ara, amb les mesures adoptades, com la separació requerida entre parades. Es tracta «d'un espai ampli i que permet fer-ho sense problema», han assegurat de de l'Ajuntament de Cardona. De fet, ja fa setmanes que funciona així amb les mesures preses en el seu dia, que es mantenen en les noves recomanacions.


La Casa del Rei va aconsellar a Urdangarin marxar d'Espanya\nCORRUPCIÓ A L'ENTORN DEL REI\nVa ser en constatar males pràctiques a l'Instituto Nóos\nLa Corona actua de pressa i amb sigil. El 2006 ja va suggerir a Iñaki Urdangarin, gendre del rei i esquitxat per una suposada trama corrupta, marxar d'Espanya en constatar males pràctiques a l'Instituto Nóos.\nARA MADRID. Actualitzada el 18/12/2011 00:00\n260x366 Iñaki Urdangarin, marit de la infanta Cristina, està sent investigat per la justícia arran de les activitats de l'Instituto Nóos. / GUSTAVO CUEVAS / EFE Iñaki Urdangarin, marit de la infanta Cristina, està sent investigat per la justícia arran de les activitats de l'Instituto Nóos. / GUSTAVO CUEVAS / EFE\nLa casa reial va aconsellar a Iñaki Urdangarin, marit de la infanta Cristina, que marxés d'Espanya, quan es va assabentar de les seves activitats, presumptament fraudulentes, al capdavant de l'Instituto Nóos, ubicat al centre de la xarxa que investiga la justícia. El consell de la Corona es va fer efectiu fa quatre anys, el 2007, quan la Zarzuela va enviar un assessor legal extern a Barcelona per tal de tractar la legalitat dels negocis d'Urdangarin amb els seus advocats. Uns advocats que, segons va publicar ahir El País , formarien part del bufet Bergós, que pren el nom de Raimon Bergós, implicat en el saqueig del Palau de la Música -vegeu el complement-.\nL'assessor legal extern de la Casa del Rei que va adreçar-se a Bergós va aconsellar a Urdangarin que abandonés l'Institut Nóos, del qual era president, perquè desenvolupava accions lucratives amb governs i empreses i, per tant, no complia els seus principis fundacionals.\nEl duc de Palma va acceptar el consell i va abandonar la institució. Poc després, amb els seus socis, va registrar una fundació destinada a promoure la cultura i l'esport, però no va operar mai perquè el mateix assessor legal va comprovar que el seu funcionament tampoc era "adequat" a les característiques que ell havia proposat a Urdangarin. El consultor pensava en una entitat amb un patronat de prestigi internacional que complís tot els requisits corresponents a aquestes fundacions, però finalment no es van dur a terme i la iniciativa va fracassar.\nRumb a Washington\nEn aquest punt, l'assessor legal de la Corona va aconsellar a Urdangarin que optés per una activitat professional per compte aliè i, si era possible, fora d'Espanya. Va ser aleshores quan l'exjugador d'handbol va acceptar una oferta de Telefónica per treballar als EUA. Dos anys més tard se saben els motius que expliquen aquell canvi de domicili.


About: Socors, sóc un peix!\nSocors, sóc un peix! (en danès, Hjaelp, jeg er en fisk) és una pel·lícula d'animació alemano-irlando-danesa, produïda l'any 2000 pels cèlebres estudis danesos A.Film i dirigida per Michael Hegner i Stefan Fjeldmark. La pel·lícula segueix les aventures de tres nens, un noiet anomenat Fly, la seva dolça germana Stella i un jove genetista Chuck que, contra les ordres dels seus pares, se'n van a pescar i es beuen una poció a casa d'un científic despistat que els converteix en peixos. (ca)\nSocors, sóc un peix! (ca)\nfreebase:Socors, sóc un peix!


Els pobles comencen a desconfinar actes festius amb restriccions | Canal Reus TV\nEls pobles comencen a desconfinar actes festius amb restriccions\n12:47 - 7 juny 2020\nAmb l'inici del mes de juny arrenquen les festes majors dels pobles. Aquest cap de setmana ha estat el torn de La Selva del Camp i de L'Aleixar, però com que encara estem en estat d'alarma i hi ha moltes restriccions arran de la pandèmia, s'han hagut de readaptar els programes festius.\n20 anys del Diabló\nPer la Colla de Diables de La Selva del Camp, la Festa Major d'enguany era especial, la seva bèstia de foc, el Diabló, compleix 20 anys, i s'havia organitzat una trobada amb bèsties de tota Catalunya per commemorar l'efemèride.\nLa situació actual, però, no ho ha permès, i s'han buscat actes alternatius. El que han decidit des de la Colla de Diables ha estat treure a passejar el Diabló pels carrers de la població, amb mascareta i mantenint distàncies, i demanar als ciutadans que observessin la passejada des dels balcons de casa seva.\nEnguany la cercavila ha durat 4 o 5 hores per intentar passar pels màxims carrers possibles\nTot i les limitacions, les ganes de festa han fet que el programa s'adaptés a la normativa vigent, i els vilatans ho han agraït.\nL'Aleixar també està de Festa Major\nTambé L'Aleixar ha viscut aquest cap de setmana la seva Festa Major. Alguns dels actes que han reconvertit són la Napet Pintxo, una celebració gastronòmica que s'ha traslladat de la plaça de la Vila a les cases, o el vermut musical, que també ha tingut lloc a l'àmbit domèstic. Un dels actes més desconfinats ha estat la sessió d'autocinema, en què els veïns han pogut veure una pel·lícula a l'aire lliure des del seu cotxe.\nFesta Major la selva del camp L'aleixar postcovid-19\nLa Festa Major de la Selva del Camp està d'estrena\nEl Carnaval ha envaït l'Aleixar\n23.02 per Canal Reus TV


Trànsit obrirà un carril addicional a l'AP-7 sud de Vilafranca del Penedès a Martorell els diumenges de setembre - Regió7\nTrànsit obrirà un carril addicional a l'AP-7 sud de Vilafranca del Penedès a Martorell els diumenges de setembre\nEls grans camions no podran circular per aquesta autopista de 17 a 22 h i s'habilita el vial de la dreta per als petits\nBarcelona | 10·09·21 | 11:36 | Actualitzat a les 11:51\nUn tram de l'AP-7 Eloi Tost\nEl Servei Català de Trànsit (SCT) obrirà un carril addicional a l'AP-7 sud de Vilafranca del Penedès a Martorell aquest diumenge per reduir les retencions, després que el cap de setmana passat, el primer sense haver de pagar peatges, s'hi registressin cues quilomètriques. També s'obrirà un carril a l'AP-7 en sentit nord (de Sant Celoni a la Roca del Vallès). Aquesta és una de les mesures que ha anunciat el director del SCT, Ramon Lamiel.\nUna altra és la prohibició de circulació dels camions de més de 7,5 tones per l'AP-7 de les 5 de la tarda a les 10 de la nit de diumenge, que surt publicada aquest divendres al Diari Oficial de Catalunya (DOGC). Per als camions de menys tonatge, s'habilitarà un vial segregat a la dreta. Aquestes mesures s'aplicaran els diumenges de setembre.\nTrànsit preveu que aquest cap de setmana, coincidint amb la Diada, prop d'uns 425.000 vehicles sortiran des de l'àrea metropolitana de Barcelona entre les 15 h de divendres 10 i les 15 h de dissabte 11. Pel que fa a la tornada, preveu que entre les 12 i les 24 h de diumenge 12 es mobilitzin al voltant de 265.000 vehicles.\nAixí, el Servei Català de Trànsit obrirà un carril addicional en aquests dos trams de l'AP-7 per reduir les cues en l'operació tornada d'aquest cap de setmana, que,a més, precedeix l'inici del curs escolar. Aquests carrils se situaran en sentit contrari a l'autopista i se sumaran al que és habitual a la C-32 sud a Castelldefels.\nEn els panells de missatgeria variable es publicaran recomanacions de velocitat per circular pels peatges sense barreres, 30 km/h, i a peu de carretera també s'indicarà una disminució esgraonada de la velocitat abans d'arribar a les cabines. La degradació de velocitat -no es pot passar de 120 km/h a 30 km/h bruscament- ha d'augmentar la seguretat i ajudar a la fluïdesa del trànsit als peatges sense barreres. La idea és intentar evitar "l'efecte acordió", ha exposat Lamiel en una atenció als mitjans de comunicació aquest divendres sobre les mesures que aplicaran els propers diumenges després de les cues del cap de setmana passat.\nL'altra principal mesura, que els transportistes van avançar aquest dijous, és que es prohibeix la circulació dels vehicles pesants, de més de 7,5 tones, a l'AP-7 al tram habitual entre Maçanet i l'Hospitalet de l'Infant als diumenges de setembre entre les 17 h i les 22 h. S'habiliten nous emplaçaments provisionals per aparcament de pesants.\nSegons ha explicat el cap de la Divisió de Trànsit dels Mossos d'Esquadra, l'inspector Andreu González, aquesta restricció vol augmentar, a part de la fluïdesa del trànsit, la seguretat a l'hora de situar el carril addicional per als turismes en sentit contrari. L'inspector ha assenyalat que hi ha alternatives a l'AP-7 i el director del SCT ha demanat "comprensió" als transportistes, després de les queixes de les associacions del sector davant d'aquesta prohibició.\nEn els trams en què hi hagi instal·lat un carril addicional, els camions que no tinguin restringida la circulació, és a dir, els de menys de 7,5 tones, tindran un vial segrega i no podran realitzar avançaments, ha indicat la subdirectora de Gestió del Trànsit de l'SCT, Lourdes Puigbarraca.\nUna altra novetat d'aquest cap de setmana és que hi haurà més cabines de peatge obertes a l'AP-7 respecte a l'anterior; concretament, 11 a la Roca en direcció a Barcelona i 8 a Martorell. El cap de setmana passat es van obrir 5 vials. Lamiel ha explicat que tampoc es poden obrir molts vials per seguretat a l'hora d'incorporar-se als carrils de circulació.\nEl director de Trànsit també demana al Ministeri de Foment "celeritat" en la retirada de les estructures dels peatges per donar continuïtat a la capacitat de tres carrils de l'autopista i ha destacat que el Govern ha començat a desmantellar aquestes infraestructures a la C-32. Lamiel ha assegurat que no coneixen un calendari concret per a la retirada d'aquestes estructures que representen un "obstacle" a la via.\nTrànsit indica que s'està recuperant la mobilitat en dies feiners a Catalunya i que s'apropa a la del 2019, és a dir, a la d'abans de la pandèmia. Ara es troba un 3% per sota.\nLamiel ha explicat que en els primers dies de setembre, des de l'aixecament dels peatges, han detectat un traspàs de trànsit a vies que abans eren de pagament i que són més segures i que això els fa confiar en una reducció de l'accidentalitat. En aquest sentit, ha posat l'exemple de la C-17 a Parets del Vallès, amb un traspàs a la C-33, on ha augmentat el trànsit al voltant d'un 40%.


punt7 » Inscriu-te ja al “In-forma’t” 2019, i decideix què estudiar!\n« CONVOCATÒRIA SUBVENCIONS 2019 (Important per a entitats juvenils!)\n3a trobada de delegades del districte d'Horta Guinardó »\nEl 28 de gener, comença l’11a edició de In-forma’t, un espai incomparable per descobrir les opcions formatives que t’aproparan al teu objectiu acadèmic i professional fins el 2 d’abril. Gratuïtament, sense cues ni interessos de cap mena!\nEn unes dates en què els i les joves us plantegeu quins estudis realitzareu el proper curs, l’objectiu de la campanya és reforçar la resta d’activitats, serveis i projectes sobre itineraris acadèmics que us ofereixen durant tot l’any el CAAJ (Centre d’Assessorament Acadèmic per a Joves) i els Punts infoJOVE de Barcelona.\n6966 persones van assistir a la passada edició de l’In-forma’t, valorant la iniciativa amb un 8.73 sobre 10!\nNo et perdis aquesta oportunitat i avança cap al teu futur acadèmic inscrivint-te a*:\nA càrrec de professorat, i experts i expertes acadèmiques sobre les vies d’accés, el pla d’estudis, les sortides professionals…\nSessions sobre més de 30 famílies professionals de cicles formatius\nSessions sobre 27 graus universitaris\nXerrades, tallers i jornades vinculades al món acadèmic: el Treball de recerca, els PFI, la Selectivitat, màsters i beques, homologació d’estudis…\nTROBADES ENTRE ESTUDIANTS “DE TU A TU”\nVols cursar el proper any un grau, un cicle o altres estudis i t’inquieta? No li donis més voltes i parla amb joves estudiants que cursen allò que t’agrada!\nVISITES “EXPLORA” A EMPRESES I ENTITATS\nSaps de què vols treballar? Coneixes els perfils professionals que pots trobar en una mateixa empresa? Ara pots preguntar tot allò que t’interessa a professionals en el seu lloc de feina.\nACTIVITAT PER A FAMÍLIES “FILL/A S’ACABA L’ESO. I ARA QUÈ FEM?”\nUn espai d’informació i assessorament dirigit a les persones que exerceixen el rol de pare, mare o tutor/a, on poden conèixer el sistema educatiu actual i com acompanyar adolescents en el moment de presa de decisions.\nA demanda dels centres educatius. Per a més informació, contacteu amb l’equip organitzador!\nSi necessites un justificant d’assistència perquè alguna activitat et coincideix amb hores de classe, demana’l al final de la sessió.\nSi et calen mesures d’accessibilitat per a persones amb diversitat funcional, comunica-ho en inscriure’t, amb 5 dies laborals d’anterioritat a la data.\nSi es produeixen canvis en el programa es publicaran al web barcelona.cat/informat i al facebook.com/informat.\n4 gener, 2019 08:00\n15 març, 2019 17:00\nNou curs de Monitors/es de lleure infantil i juvenil a Sant Genís dels Agudells\n5 desembre, 2019 @ 08:00 - 20 desembre, 2019 @ 17:00


Augusta Park i Bellesguard - La Torre de Barcelona\nEls familiars dels residents compten amb un horari flexible de visites, poden menjar amb ells si ho desitgen i fins i tot, molts d’ells participen en sortides o excursions que organitzen els centres. Així doncs, reben molta informació constantment per part dels professionals de les residències, qui els hi expliquen detalladament l’evolució dels seus familiars. Són residències amb poques places, aspecte important que garanteix que es pugui generar un ambient molt més familiar. Amb menys de 100 places en cada una, aquests grups reduïts facilita una atenció molt personalitzada a tots els seus residents, i permet crear un ambient familiar i proper.\nTant el centre Augusta Park com Bellesguard Park compten amb personal mèdic expert i qualificat que vetlla per oferir el màxim benestar possible a la gent gran. Les directores dels centres asseguren que el personal sanitari, tant metges com infermeres, fisioterapeutes, etc. estan formats i compten amb experiència la cura de persones ancianes.\nAugusta Park i Bellesguard es caracteritzen per la seva àmplia oferta d’activitats als serveis dels seus residents(excursions, tallers de lectura, de teatre, jocs…). Els professionals d’Augusta Park i Bellesguard lluiten per cada un dels residents i oferir la millor de les atencions. S’ha de destacar que els dos centres estan ubicats en zones molt tranquil·les de la ciutat i una de les característiques de les dues residències és el seu gran entorn natural i a l’aire lliure. Aquest clima permet oferir al resident una major sensació de llibertat, sent a la vegada un recinte segur. Les persones grans poden, per exemple, passejar amb els seus familiars pels jardins en qualsevol moment del dia.\nAdreça: C/ Copèrnic, 30-32, 08021 Barcelona